VENDIM
Nr. 52, datë 28.10.2019

PËR MIRATIMIN E TARIFAVE TË SHËRBIMIT TË FURNIZIMIT ME UJË DHE LARGIMIN E UJËRAVE TË NDOTURA PËR SHOQËRINË UJËSJELLËS-KANALIZIME KRUJË SHA

Në mbështetje të neneve 13, 14, 21 dhe 22, të ligjit nr. 8102, datë 28.3.1996 “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, i ndryshuar (ligji nr. 8102), vendimit të Komisionit Kombëtar Rregullator nr. 39, datë 9.12.2015 “Për miratimin e politikës tarifore për shërbimin e furnizimit me ujë dhe largimit e përpunimit të ujërave të ndotura” (vendimi nr. 39), vendimit të Komisionit Kombëtar Rregullator nr. 40, datë 9.12 2015 “Për miratimin e dokumentacionit mbështetës për miratimin e tarifave për shërbimin e furnizimit me ujë, largimin e përpunimin e ujërave të ndotura” (vendimi nr. 40), vendimit të Komisionit Kombëtar Rregullator nr. 41, datë 9.12. 2015 “Për miratimin e procesit të miratimit të tarifave për shërbimin e furnizimit me ujë, largimin e përpunimin e ujërave të ndotura” (vendimi nr. 41), vendimit të Komisionit Kombëtar Rregullator nr. 42, datë 9.12.2015 “Për miratimin e metodologjisë për vendosjen e tarifave për shërbimin e furnizimit me ujë dhe largim e përpunimin e ujërave të ndotura” (vendimi nr. 42), 

Komisioni Kombëtar Rregullator,

në mbledhjen e datës 28.10.2019, pasi shqyrtoi dokumentacionin e paraqitur nga Drejtoria Tekniko-Ekonomike mbi kërkesën e Ujësjellës-Kanalizime Krujë sh.a. për miratimin e tarifave të shërbimit të furnizimit me ujë dhe kanalizime,

VËREN SE:

1. Shoqëria “Ujësjellës-Kanalizime Krujë” (UK Krujë), me shkresë nr. 1252 prot., datë 28.6.2018 “Kërkesë për nivel të ri tarife për shërbimin e furnizimit me ujë të pijshëm dhe kanalizime” ka paraqitur kërkesën pranë Entit Rregullator të Sektorit të Furnizimit me Ujë dhe Largimit e Përpunimit të Ujërave të Ndotura (ERRU) për rritjen e tarifave në zonën e shërbimit për të tria kategoritë e konsumatorëve të shoqëruar me dokumentacionin sipas përcaktimeve të parashikuara në ligjin nr. 8102 dhe në vendimin nr. 40. 
2. Komisioni Kombëtar Rregullator (KKRR), pasi e gjeti paraqitjen e kërkesës për vendosjen e tarifave të shërbimit të furnizimit me ujë dhe largimin e ujërave të ndotura dhe tarifës fikse të shoqërisë UK Krujë në përputhje me  përcaktimet dhe procedurën e parashikuar në vendimin nr. 40, me vendimin nr. 72, datë 1.10.2019, vendosi fillimin e procedurës për shqyrtimin e aplikimit për propozimin e bërë nga UK Krujë për nivelin e ri tarifor për shërbimet UK për të gjithë zonën e riorganizuar të shërbimit në zbatim të VKM-së nr. 63, datë 27.1.2016 “Për riorganizimin e operatorëve që ofrojnë shërbimin e furnizimit me ujë, grumbullimin, largimin dhe trajtimin e ujërave të ndotura”.
3. Ujësjellës-Kanalizime Krujë ka paraqitur dokumentacionin e aplikimit për miratimin e tarifave pranë ERRU-së me shkresë nr. 1252 prot., datë 28.6.2018 “Kërkesë për nivel të ri tarife për shërbimin e furnizimit me ujë të pijshëm dhe kanalizime” për të tria kategoritë e konsumatorëve sipas tabelës së mëposhtme:
[bookmark: _Hlk8207244]








Tabela me tarifat aktuale dhe të propozuara nga shoqëria sipas kategorisë së konsumatorëve
	Kategoritë e klientëve
	Tarifat aktuale
	Tarifat e propozuara
	Ndryshimi

	
	Njësitë administrative
	E gjithë zona e shërbyer
	Njësitë administrative

	
	Krujë, Cudhi
	Bubq, Fushë-Krujë, Nikël, Kodër Thumanë
	
	Krujë, Cudhi
	Bubq, Fushë-Krujë, Nikël, Kodër Thumanë

	A. Tarifë volumetrike për furnizimin me ujë
	Lekë/m3
	Lekë/m3
	Lekë/m3
	Lekë/m3
	Lekë/m3

	1. Klientë familjarë
	33
	28
	35
	+2
	+7

	2. Klientë publik
	80
	60
	100
	+20
	+40

	3. Klientë privat
	80
	80
	120
	+40
	+40

	B. Tarifë volumetrike për KUN-in
	Lekë/m3
	Lekë/m3
	Lekë/m3
	Lekë/m3
	Lekë/m3

	1. Klientë familjarë
	8
	6
	8
	-
	+2

	2. Klientë publikë
	12
	10
	12
	-2
	-

	3. Klientë privatë
	12
	12
	12
	-
	-

	C. Tarifë fikse 
	Lekë /muaj
	Lekë /muaj
	Lekë /muaj
	Lekë /muaj
	Lekë /muaj

	1. Klientë familjarë
	50
	100
	100
	+50
	0

	2. Klientë publikë
	100
	200
	200
	+100
	0

	3. Klientë privatë
	100
	200
	200
	+100
	0



4. Referuar kërkesës dhe dokumentacionit shoqërues, rezulton se treguesit e arritur të performancës  për vitin 2018 dhe objektivat e propozuar nga shoqëria UK Krujë për vitin 2019 janë sipas tabelës së mëposhtme:
[bookmark: _Hlk14253073]Tabela me treguesit kryesorë të performancës sipas shoqërisë për vitet 2018–2019
	[bookmark: _Hlk535480858]Treguesit e performancës
	Njësia e matjes
	Treguesit e performancës  sipas shoqërisë

	
	
	Viti 2018
	Viti 2019

	Mbulimi i kostove O&M
	%
	58.5
	76.6

	Mbulimi i kostove totale
	%
	46.1
	60.1

	Uji pa të ardhura
	%
	55.9
	55.1

	Mbulimi me ujë
	%
	42.5
	42.5

	Mbulimi me KUN
	%
	25.7
	25.7

	Niveli i matjes
	%
	75.3
	88

	Norma e arkëtimit korente
	%
	71.9
	75.4

	Vazhdimësia e furnizimit me ujë 
	orë/ditë
	8
	8

	Eficienca e stafit
	staf/1000/ lidhje
	5.6
	5.5



Në Metodologjinë e Vendosjes së Tarifave për shërbimin e furnizimit me ujë dhe largimin e përpunimin e ujërave të ndotura, miratuar me vendimin e KKRR-së nr. 42, datë 9.12.2015, në nenin 16 të saj “Vlerësimi i propozimit për ndryshim tarife – periudha tranzitore”, citohet: “Për propozimin e parë për ndryshimin e tarifës, brenda periudhës tranzitore, për rastet kur shtohet një zonë e re si pjesë e zonës së shërbimit të operatorit, sipas kësaj metodologjie do të bëhet vetëm analiza e kostos. Më tej, ERRU-ja do të përcaktojë një grup treguesish bazë performance për çdo operator, të cilët do të shërbejnë si referencë dhe do të vlerësohen gjatë ndryshimeve të tarifave për periudhat në vazhdim”.
Nevoja e ndryshimit të tarifave sipas UK Krujë, me qëllim gjenerimin e të ardhurave shtesë argumentohet si më poshtë:
a) pas zgjerimit të zonës së shërbimit Shoqëria aplikon për herë të parë sipas Metodologjisë “Për vendosjen e tarifave për shërbimin e furnizimit me ujë dhe largimin e përpunimin e ujërave të ndotura”, miratuar nga Komisioni Kombëtar Rregullator me vendimin nr. 42, datë 9.12.2015, bazuar në analizën e gjendjes teknike dhe ekonomike të saj, konkretisht analizën e kostove dhe të ardhurave për shërbimet e ofruara, analizën dhe përcaktimin e objektivave për treguesit e performancës;
[bookmark: _Hlk5786126]b) shoqëria aplikon për miratimin e nivelit të ri tarifor pas një periudhe 11-vjeçare (aplikimi i fundit në vitin 2007), duke propozuar unifikim dhe rritje të tarifës volumetrike për shërbimin e furnizimit me ujë të pijshëm, kanalizime dhe tarifës fikse për të tria kategoritë e konsumatorëve;
c) përmirësimin e situatës financiare të shoqërisë që do të reflektohet në ndryshimin e nivelit të mbulimit të kostove të operimit dhe mirëmbajtjes në 76.6% nga 58.5% që ishte në vitin 2018;
d) përmirësimin e nivelit të matjes nga instalimi i 2,000 matësve të rinj përgjatë vitit 2019, duke e çuar nivelin e matjes në 88%;
e) pajisjen me matës e të gjithë klientëve jofamiljarë.
5. ERRU-ja, gjatë procesit të analizës teknike ekonomike sipas Metodologjisë së Llogaritjes së Tarifave, të përcaktuar në vendimin nr. 42, ka kërkuar nga UK Krujë informacion shtesë, si dhe verifikim të saktësisë së të dhënave, të cilat janë vënë në dispozicion.
6. ERRU-ja, në vlerësimin e tarifave të propozuara dhe treguesve të performancës, si dhe në analizën ekonomike financiare, ka marrë në konsideratë përmbushjen nga ana e UK Krujë, të:
a) kërkesave të ligjit nr. 8102, si dhe të akteve nënligjore dhe kuadrit rregullator në fuqi, në mënyrë të veçantë mbrojtjen e konsumatorëve nga çmimet monopol;
b) kërkesave të ligjit nr. 9121, datë 28.7.2003 “Për mbrojtjen e konkurrencës”, të ndryshuar (ligji nr. 9121), për moslejimin e abuzimit me pozitën dominuese në treg të ndërmarrjes nëpërmjet vendosjes, në mënyrë të drejtpërdrejtë ose të tërthortë, të çmimeve të padrejta të shitjes apo e kushteve të tjera të tregtimit;
c) kërkesave të ligjit nr. 9902, datë 17.4.2008 “Për mbrojtjen e konsumatorëve”, të ndryshuar (ligji nr. 9902);
[bookmark: _Hlk526152854]d) orientimin drejt mbulimit të kostove O&M pasi aktualisht shoqëria bën pjesë në grupin e shoqërive që tentojnë mbulimin e këtyre kostove;
e) tarifat e propozuara nga operatori të jenë në përputhje të plotë me parimin ligjor rregullator mbi përballueshmërinë, sipas të cilit tarifat duhet të jenë të përballueshme;
f) tarifat e propozuara nuk sjellin për pasojë efekte negative në mjedis nga veprimtaria e operatorit në zonën e shërbimit që ato do të aplikohen;
g) propozimin për ndryshimin e tarifave nga shoqëria, ERRU-ja e gjen të justifikuar, por jo në nivelin e propozuar.
7. ERRU-ja, në bazë të analizës, verifikimeve dhe komunikimit me stafin drejtues të shoqërisë i konsideron të arritshëm objektivat mbi treguesit e performancës dhe për këtë rekomandon:
a) detyrimisht për vitin 2020 shoqëria duhet të mbajë në kontabilitet kostot sipas shërbimit për shpenzimet direkte justifikuar me dokumentet justifikuese;
b) të evidentojë klientët problematikë, të ndjekë hapat ligjorë për arkëtimin e tyre dhe më pas në bashkëpunim me ekspertin auditues të llogarive, të llogarisë provizionimin e tyre të përvitshëm brenda mundësive reale të shoqërisë;
c) të gjejë mundësinë për të kryer investime për zëvendësimin e tubacionit të transmetimit, i cili jo vetëm është i amortizuar, por ka dhe prezencë të madhe lidhjesh të paligjshme; 
d) të aktivizojë task-forcën për gjetjen dhe eliminimin e të gjitha lidhjeve të paligjshme në rrjetin e transmetimit dhe të shpërndarjes;
e) të mbajë evidenca mbi defektet e ndodhura gjatë vitit në sistemin e furnizimit, të përllogaritë sasitë e humbura të ujit para riparimit dhe gjatë riparimit të tyre;
f) të mbajë nën kontroll të gjithë sistemin e furnizimit për të reaguar në kohën e duhur ndaj defekteve për të minimizuar humbjet nga rrjedhjet;
g) të angazhojë stafin për vlerësimin sa më real të çdo komponenti që përbën bilancin e ujit, si dhe të hartojë planin e veprimeve për reduktimin e tyre;
h) krahas përmirësimit të nivelit të treguesit financiar “Mbulimi i kostove O&M” drejt 100%, por edhe treguesve të tjerë, nevoja e riaplikimit për nivel të ri tarifor në një periudhë sa më të shpejtë, është e domosdoshme;
i) në aplikimin e radhës shoqëria të jetë korrekt në saktësinë e informacionit, si dhe në plotësimin e Modelit të Aplikimit pasi ERRU-ja nuk do të konsiderojë aplikime me mungesa duke i refuzuar.
[bookmark: _Hlk8043173]Komisioni Kombëtar Rregullator, pasi vlerësoi tarifat e propozuara nga operatori mbi bazën e Metodologjisë, të miratuar me vendim nr. 42, datë 9.12.2015 “Për miratimin e metodologjisë për vendosjen e tarifave për shërbimin e furnizimit me ujë dhe largim e përpunimin e ujërave të ndotura” si dhe akteve të tjera rregullatore që lidhen me të, arrin në konkluzionin se tarifat e propozuara sipas analizës së kryer janë të bazuara dhe në zbatim të kritereve ligjore referuese lidhur me kostot e pranueshme dhe të justifikuara, si dhe përballueshmërinë, nuk janë të padrejta dhe të vendosura në kushtet e abuzimit me pozitën dominuese në treg të operatorit ekonomik në kuptim të ligjit nr. 9121, “Për mbrojtjen e konkurrencës”, të ndryshuar, dhe ligjin nr. 9902 “Për mbrojtjen e konsumatorëve”, për gjithë sa më sipër, në zbatim të neneve 13, 14 dhe 22, të ligjit nr. 8102, datë 28.3.1996 “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, i ndryshuar,

VENDOSI:

1. Miratimin e tarifave për shoqërinë Ujësjellës-Kanalizime Krujë, si më poshtë:
	Kategoria
	Tarifat sipas vendimit në zonën e shërbimit

	Tarifë volumetrike për furnizimin me ujë
	Lekë/m3

	Konsumatorë familjarë
	35

	Konsumatorë publikë
	80

	Konsumatorë privatë
	100

	Tarifë volumetrike për KUN-in
	Lekë/m3

	Konsumatorë familjarë
	8

	Konsumatorë publikë
	12

	Konsumatorë privatë
	12

	Tarifë fikse
	Lekë/muaj/lidhje

	Konsumatorë familjarë
	100

	Konsumatorë publikë
	200

	Konsumatorë privatë
	200



[bookmark: _Hlk8044739][bookmark: _Hlk1397188]2. Objektivat e treguesve kryesorë të performancës të vitit 2020 për shoqërinë UK Krujë, të jenë:
	[bookmark: _Hlk7768186]Treguesit e performancës
	Njësia e matjes
	Niveli i objektivit të përcaktuar nga ERRU-ja

	
	
	

	Mbulimi i kostove O&M
	%
	74.2

	Uji pa të ardhura
	%
	52

	Niveli i matjes
	%
	88

	Vazhdimësia e furnizimit me ujë
	orë/ditë
	8

	Eficienca e stafit
	staf/1000 lidhje
	5.5

	Mbulimi me ujë
	%
	42.5

	Mbulimi me KUN-in
	%
	25.7

	Norma e arkëtimit korente
	%
	77



3. Pagesa rregullatore vjetore për shoqërinë Ujësjellës-Kanalizime Krujë sh.a. do të jetë 0.6% e të ardhurave vjetore të parashikuara nga aktiviteti. 
[bookmark: _GoBack]4. Lidhjen e kontratës me UK Krujë, brenda 30 ditëve nga data e njoftimit sipas pikës 4, të nenit 22, të ligjit nr. 8102.
5. Vendimi nr. 13, datë 30.5.2007 “Për miratimin e tarifave të ujit për konsum publik për sh.a. Ujësjellës Krujë”, shfuqizohet. 
6. Ky vendim hyn në fuqi më datë 1.12.2019 dhe është i vlefshëm deri në miratimin e tarifave të reja.
Ky vendim botohet në Fletoren Zyrtare.

KRYETAR
Ndriçim Shani 




4

